The Lost Weekend

**Izgubljeni vikend** (eng. *The Lost Weekend*) je film Billyja Wildera iz 1945. s Rayom Millandom, Jane Wyman i Phillipom Terryjem u glavnim ulogama. Film je temeljen na istoimenom romanu Charlesa R. Jacksona o piscu koji pije frustriran optužbom da je imao aferu s jednim muškim kolegom dok je bio na koledžu. Referenca na homoseksualnost je uklonjena iz filma, a za junakov pad u alkoholizam odgovorna je njegova želja da postane pisac.

## Produkcija

Wildera je ovaj projekt privukao nakon što je radio s Raymondom Chandlerom na scenariju za film Dvostruka obmana. U to je vrijeme Chandler bio liječeni alkoholičar, a stres i buran odnos s Wilderom tijekom njihovog zajedničkog rada ponukali su ga da se vrati piću. Wilder je snimio film dijelom i zbog toga da pokušao Chandleru objasniti njega samog.

*Izgubljeni vikend* jedan je od prvih filmova koji su koristili teremin, glazbeni instrument korišten za stvaranje ugođaja bolesti i alkoholizma.

Prava na film trenutno drži Universal Pictures, studio koji drži prava za sve Paramountove filmove snimljene prije 1950.-te godine prošlog stoljeća.

## Nagrade
### Oscar
Film je 1946. godine bio nominiran u sedam kategorija za prestižnu nagradu Oscar, a osvojio ih je četiri:
* ** [[Oscar za najbolji film|Najbolji film]]**
* ** [[Oscar za najboljeg glavnog glumca|Najbolji glavni glumac]]** - Ray Milland
* ** [[oscar za režiju|Najbolji redatelj]]** - Billy Wilder
* **[[Oscar za najbolji adaptirani scenarij|Najbolji adaptirani scenarij]]** - Billy Wilder i Charles Brackett
* Najbolja crno-bijela kamera - John F. Seitz
* Najbolja montaža - Doane Harrison
* Najbolja originalna glazba - Miklós Rózsa

### Zlatni globus
Film *Izgubljeni vikend* bio je nominiran u tri kategorije za nagradu Zlatni globus i pobijedio je u sve tri:
* **[[Zlatni globus za najbolji igrani film – drama|Najbolji film (drama)]]**
* **[[Zlatni globus za najbolju režiju igranog filma|Najbolji redatelj]]** - Billy Wilder
* **[[Zlatni globus za najboljeg glumca u igranom filmu – drama|Najbolji glavni glumac (drama)]]** - Ray Milland

### Zlatna palma
*Izgubljeni vikend* bio je pobjednik prvog filmskog festivala u Cannesu 1945. godine, a Ray Milland proglašen je najboljim glumcem. Do danas, *Izgubljeni vikend* i Marty su jedini filmovi koji su osvojili Zlatnu palmu i Oscara u kategoriji najboljeg filma.

## Adaptacije
Film *Izgubljeni vikend* adaptiran je kao radio drama 7. siječnja 1946. godine i pušten preko *The Screen Guild Theater*, a glavne uloge su ostvarili Ray Milland, Jane Wyman i Frankie Faylen glumeći likove iz filma.

10. ožujka 1946. godine, tri dana nakon što je osvojio Oscara za najbolju mušku ulogu Ray Milland se pojavio kao gost u radijskoj emisiji *The Jack Benny Show*. U parodiji baziranoj na filmu *Izgubljeni vikend* Ray i Jack Benny glumili su braću blizance i alkoholičare. Phil Harris, koji je inače u Jackovoj emisiji glumio pijanog vođu benda, u parodiji je glumio brata koji pokušava uvjeriti Raya i Jacka da se odreknu pića. ("Dame i gospodo", rekao je najavljivač, "mišljenja izražena od strane gospodina Harrisa su napisana u scenariju i nisu nužno njegova vlastita.") U sceni smještenoj na odjelu za alkoholičare, Frank Nelson glumio je doktora koji govori Rayu i Jacku da će uskoro početi halucinirati čudne životinje. Nakon što su vizije krenule (Mel Blanc proizvodio je zvukove svinja, majmuna i ostalih životinja) Ray ih je otjerao. "Ray, otišle su!" viknuo je Benny. "Što si učinio?" Milland je odgovorio: "Bacio sam svog Oscara na njih!"

## Izvori

## Vanjske veze
*